CELEX: 32010R0632
Language: fi
Date: 2010-07-19 00:00:00
Title: Komission asetus (EU) N:o 632/2010, annettu 19 päivänä heinäkuuta 2010 tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 24 ja IFRS 8 osalta  ETA:n kannalta merkityksellinen teksti

20.7.2010   
            
            
               FI
            
            
               Euroopan unionin virallinen lehti
            
            
               L 186/1
            
         KOMISSION ASETUS (EU) N:o 632/2010,
   annettu 19 päivänä heinäkuuta 2010
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 24 ja IFRS 8 osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               International Accounting Standards Board (IASB) julkaisi 4 päivänä marraskuuta 2009 uudistetun standardin IAS 24 Lähipiiriä koskevat tiedot, jäljempänä ’uudistettu IAS 24’. Uudistetulla IAS 24:llä käyttöön otettujen muutosten tarkoituksena on yksinkertaistaa lähipiirin määritelmää sekä samalla poistaa tiettyjä sisäisiä epäjohdonmukaisuuksia ja myöntää tiettyjä helpotuksia julkiseen valtaan sidoksissa oleville yhteisöille siltä osin kuin kyse on lähipiiriliiketoimia koskevien tietojen määrästä, jotka tällaisten yhteisöjen on esitettävä.
            
         
               (3)
            
            
               Tilinpäätöskysymysten asiantuntijakomitean (European Financial Reporting Advisory Group, EFRAG) teknisen asiantuntijaryhmän (Technical Expert Group, TEG) kuulemisessa vahvistettiin, että uudistettu IAS 24 on asetuksen (EY) N:o 1606/2002 3 artiklan 2 kohdassa hyväksymiselle asetettujen teknisten edellytysten mukainen. Tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (3) mukaisesti kyseinen tarkasteluryhmä tarkasteli hyväksymistä koskevaa EFRAGin lausuntoa ja totesi komissiolle sen olevan tasapuolinen ja puolueeton.
            
         
               (4)
            
            
               Uudistetun IAS 24:n hyväksymisestä seuraa, että IFRS 8:aa on muutettava, jotta kyseisten kansainvälisten tilinpäätösstandardien johdonmukaisuus voidaan varmistaa.
            
         
               (5)
            
            
               Sen vuoksi asetusta (EY) N:o 1126/2008 olisi muutettava.
            
         
               (6)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liite seuraavasti:
   
               1)
            
            
               Korvataan kansainvälinen tilinpäätösstandardi IAS 24 tämän asetuksen liitteessä olevalla IAS 24:llä.
            
         
               2)
            
            
               Muutetaan kansainvälinen tilinpäätösstandardi IFRS 8 tämän asetuksen liitteen mukaisesti.
            
         2 artikla
   Yritysten on sovellettava tämän asetuksen liitteessä olevia IAS 24:ää ja muutosta IFRS 8:aan viimeistään sen ensimmäisen tilikauden alusta, joka alkaa 31 päivän joulukuuta 2010 jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä heinäkuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      (3)  EUVL L 199, 21.7.2006, s. 33.
   
      LIITE
      
         KANSAINVÄLISET TILINPÄÄTÖSSTANDARDIT
      
      
                  IAS 24
               
               
                  
                     IAS 24 Lähipiiriä koskevat tiedot
                     
                  
               
            
                  IFRS 8
               
               
                  
                     Muutos IFRS 8:aan Toimintasegmentit
                     
                  
               
            ”Kopiointi sallitaan Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:sta internetosoitteessa www.iasb.org”
      
         Kansainvälinen tilinpäätösstandardi IAS 24
      
      
         
            Lähipiiriä koskevat tiedot tilinpäätöksessä
         
      
      TAVOITE
      
                  1
               
               
                  Tämän standardin tarkoituksena on varmistaa, että yhteisön tilinpäätös sisältää tarvittavat tiedot huomion kiinnittämiseksi mahdollisuuteen, että lähipiiriin kuuluvien osapuolten olemassaolo sekä liiketoimet ja avoimet saldot lähipiiriin kuuluvien kanssa, sitoumukset mukaan lukien, ovat saattaneet vaikuttaa yhteisön taloudelliseen asemaan ja voittoon tai tappioon.
               
            SOVELTAMISALA
      
                  2
               
               
                  Tätä standardia on sovellettava:
                  
                              
                                 (a)
                              
                           
                           
                              
                                 lähipiirisuhteiden ja lähipiiriliiketoimien tunnistamiseen;
                              
                           
                        
                              
                                 (b)
                              
                           
                           
                              
                                 yhteisön ja sen lähipiiriin kuuluvien osapuolten välisten avointen saldojen, sitoumukset mukaan lukien, tunnistamiseen;
                           
                        
                              
                                 (c)
                              
                           
                           
                              
                                 niiden olosuhteiden tunnistamiseen, joissa kohdissa (a) ja (b) tarkoitetuista eristä on esitettävä tietoja tilinpäätöksessä; ja
                              
                           
                        
                              
                                 (d)
                              
                           
                           
                              
                                 sen ratkaisemiseen, mitä tietoja kyseisistä eristä on esitettävä.
                              
                           
                        
            
                  3
               
               
                  Tämä standardi edellyttää, että lähipiirisuhteet, lähipiiriliiketoimet ja avoimet saldot lähipiiriin kuuluvien kanssa, sitoumukset mukaan lukien, on esitettävä konsernitilinpäätöksessä sekä emoyrityksen, yhteisyrityksen osapuolen tai sijoittajayrityksen erillistilinpäätöksessä, jotka esitetään IAS 27:n Konsernitilinpäätös ja erillistilinpäätös mukaisesti. Tätä standardia sovelletaan myös yhteisöjen omiin tilinpäätöksiin.
               
            
                  4
               
               
                  Lähipiiriliiketoimet ja avoimet saldot toisten konserniyritysten kanssa esitetään yhteisön tilinpäätöksessä. Konsernin sisäiset lähipiiriliiketoimet ja avoimet saldot eliminoidaan konsernitilinpäätöstä laadittaessa.
               
            LÄHIPIIRIÄ KOSKEVIEN TIETOJEN TARKOITUS
      
                  5
               
               
                  Lähipiirisuhteet ovat tavanomainen piirre kaupassa ja muussa liiketoiminnassa. Usein yhteisöt esimerkiksi toteuttavat osia toiminnoistaan tytär-, yhteis- tai osakkuusyritysten kautta. Tällaisissa olosuhteissa yhteisö pystyy vaikuttamaan sijoituskohteen talouden ja toiminnan periaatteisiin, koska sillä on määräysvalta, yhteinen määräysvalta tai huomattava vaikutusvalta.
               
            
                  6
               
               
                  Lähipiirisuhde saattaa vaikuttaa yhteisön voittoon tai tappioon ja sen taloudelliseen asemaan. Toistensa lähipiiriin kuuluvat osapuolet saattavat toteuttaa sellaisia liiketoimia, joita toistensa lähipiiriin kuulumattomat eivät toteuttaisi. Esimerkiksi yhteisö, joka myy tuotteita emoyritykselleen hankintamenoa vastaavaan hintaan, ei ehkä myisi samoilla ehdoilla toiselle asiakkaalle. Toistensa lähipiiriin kuuluvien väliset liiketoimet eivät mahdollisesti myöskään toteudu saman määräisinä kuin toistensa lähipiiriin kuulumattomien väliset liiketoimet.
               
            
                  7
               
               
                  Lähipiirisuhde saattaa vaikuttaa yhteisön voittoon tai tappioon ja sen taloudelliseen asemaan, vaikka lähipiiriliiketoimia ei tapahtuisi. Pelkästään suhteen olemassaolo saattaa riittää vaikuttamaan yhteisön liiketoimiin muiden osapuolten kanssa. Esimerkiksi tytäryritys saattaa lopettaa suhteet liikekumppaninsa kanssa silloin, kun sen on hankkinut sellainen emoyritys, jonka toinen tytäryritys toimii samalla toimialalla kuin aikaisempi liikekumppani. Vaihtoehtoisesti toinen osapuoli voi pidättyä toiminnasta toisen osapuolen huomattavan vaikutusvallan vuoksi – esimerkiksi emoyritys voi kehottaa tytäryritystään olemaan harjoittamatta tutkimus- ja kehittämistoimintaa.
               
            
                  8
               
               
                  Näistä syistä johtuen yhteisön lähipiiriin kuuluvien osapuolten kanssa toteutuneiden liiketoimien, niiden kanssa avoinna olevien saldojen, sitoumukset mukaan lukien, ja niiden kanssa olevien suhteiden tunteminen voi vaikuttaa arvioihin, joita tilinpäätöksen käyttäjät tekevät yhteisön toiminnasta, kuten arvioihin yhteisöä koskevista riskeistä ja mahdollisuuksista.
               
            MÄÄRITELMÄT
      
                  9
               
               
                  Tässä standardissa käytetään seuraavia termejä seuraavassa merkityksessä:
                  
                     
                        Lähipiiriin kuuluva osapuoli on henkilö tai yhteisö, joka kuuluu tilinpäätöstään laativan yhteisön (josta tässä standardissa käytetään nimitystä ”raportoiva yhteisö”) lähipiiriin.
                  
                  
                              
                                 (a)
                              
                           
                           
                              
                                 Henkilö tai kyseisen henkilön läheinen perheenjäsen kuuluu raportoivan yhteisön lähipiiriin, jos:
                              
                              
                                          
                                             (i)
                                          
                                       
                                       
                                          
                                             kyseisellä henkilöllä on raportoivassa yhteisössä määräysvalta tai yhteinen määräysvalta;
                                          
                                       
                                    
                                          
                                             (ii)
                                          
                                       
                                       
                                          
                                             kyseisellä henkilöllä on raportoivassa yhteisössä huomattava vaikutusvalta; tai
                                          
                                       
                                    
                                          
                                             (iii)
                                          
                                       
                                       
                                          
                                             kyseinen henkilö on raportoivan yhteisön tai sen emoyrityksen johtoon kuuluva avainhenkilö.
                                          
                                       
                                    
                        
                              
                                 (b)
                              
                           
                           
                              
                                 Yhteisö kuuluu raportoivan yhteisön lähipiiriin, jos yksikin seuraavista olosuhteista vallitsee:
                              
                              
                                          
                                             (i)
                                          
                                       
                                       
                                          
                                             Yhteisö ja raportoiva yhteisö kuuluvat samaan konserniin (mikä tarkoittaa, että kukin emoyritys, tytäryritys ja sisaryritys kuuluu toistensa lähipiiriin).
                                          
                                       
                                    
                                          
                                             (ii)
                                          
                                       
                                       
                                          
                                             Toinen yhteisö on toisen yhteisön osakkuusyritys tai yhteisyritys (taikka toisen yhteisön kanssa samaan konserniin kuuluvan yhteisön osakkuusyritys tai yhteisyritys).
                                          
                                       
                                    
                                          
                                             (iii)
                                          
                                       
                                       
                                          
                                             Molemmat yhteisöt ovat saman kolmannen osapuolen yhteisyrityksiä.
                                          
                                       
                                    
                                          
                                             (iv)
                                          
                                       
                                       
                                          
                                             Toinen yhteisö on kolmannen yhteisön yhteisyritys, ja toinen yhteisö on kyseisen kolmannen yhteisön osakkuusyritys.
                                          
                                       
                                    
                                          
                                             (v)
                                          
                                       
                                       
                                          
                                             Yhteisö on työsuhteen päättymisen jälkeisiä etuuksia koskeva järjestely joko raportoivan yhteisön tai sen lähipiiriin kuuluvan yhteisön henkilöstöä varten. Jos raportoiva yhteisö itse on tällainen järjestely, myös järjestelystä vastuulliset työnantajat kuuluvat raportoivan yhteisön lähipiiriin.
                                          
                                       
                                    
                                          
                                             (vi)
                                          
                                       
                                       
                                          
                                             Yhteisö on kohdassa (a) tarkoitetun henkilön määräysvallassa tai yhteisessä määräysvallassa.
                                          
                                       
                                    
                                          
                                             (vii)
                                          
                                       
                                       
                                          
                                             Kohdassa (a)(i) tarkoitetulla henkilöllä on yhteisössä huomattava vaikutusvalta tai hän on yhteisön (tai sen emoyrityksen) johtoon kuuluva avainhenkilö.
                                          
                                       
                                    
                        
                     
                        Lähipiiriliiketoimi on voimavarojen, palvelujen tai velvoitteiden siirto raportoivan yhteisön ja sen lähipiiriin kuuluvan osapuolen välillä riippumatta siitä, tapahtuuko veloitusta vai ei.
                  
                  
                     
                        Henkilön läheisiä perheenjäseniä ovat ne perheenjäsenet, joiden voidaan odottaa vaikuttavan kyseiseen henkilöön tai joihin kyseisen henkilön voidaan odottaa vaikuttavan yhteisön kanssa toimittaessa, ja heihin kuuluvat:
                  
                  
                              
                                 (a)
                              
                           
                           
                              
                                 henkilön lapset ja aviopuoliso tai elämänkumppani;
                              
                           
                        
                              
                                 (b)
                              
                           
                           
                              
                                 henkilön aviopuolison tai elämänkumppanin lapset; ja
                              
                           
                        
                              
                                 (c)
                              
                           
                           
                              
                                 henkilön taikka hänen aviopuolisonsa tai elämänkumppaninsa huollettavat.
                              
                           
                        
                     
                        Kompensaatio sisältää kaikki työsuhde-etuudet (määritelty IAS 19:ssä Työsuhde-etuudet), mukaan lukien ne työsuhde-etuudet, joita koskee IFRS 2 Osakeperusteiset maksut. Työsuhde-etuuksia ovat yhteisölle suoritetusta työstä eri muodoissa saatavat vastikkeet, jotka yhteisö tai sen puolesta toimiva on maksanut, tulee maksamaan tai järjestää. Se sisältää myös vastikkeet, jotka on maksettu yhteisöä koskien sen emoyrityksen puolesta. Kompensaatiota ovat:
                  
                  
                              
                                 (a)
                              
                           
                           
                              
                                 lyhytaikaiset työsuhde-etuudet, kuten palkat ja sosiaaliturvasta johtuvat maksut, palkallinen vuosiloma ja sairausloma, voitto-osuudet ja bonukset (jos ne maksetaan 12 kuukauden kuluessa kauden päättymisestä) sekä ei-monetaariset etuudet (kuten terveydenhoito, asunnot, autot ja ilmaiset taikka edulliset tavarat tai palvelut) nykyisille työntekijöille;
                              
                           
                        
                              
                                 (b)
                              
                           
                           
                              
                                 työsuhteen päättymisen jälkeiset etuudet, kuten eläkkeet, muut eläketurvaan liittyvät etuudet, työsuhteen päättymisen jälkeinen henkivakuutus ja työsuhteen päättymisen jälkeinen terveydenhoito;
                              
                           
                        
                              
                                 (c)
                              
                           
                           
                              
                                 muut pitkäaikaiset työsuhde-etuudet, mukaan lukien pitkäaikaiseen työsuhteeseen perustuvat lomat tai sapattivapaat, merkkipäiväetuudet tai muut pitkäaikaiseen työsuhteeseen perustuvat etuudet, pitkäaikaiset työkyvyttömyysetuudet sekä sellaiset voitto-osuudet, bonukset ja myöhemmin maksettavat korvaukset, joita ei makseta kokonaisuudessaan 12 kuukauden kuluessa kauden päättymisestä;
                              
                           
                        
                              
                                 (d)
                              
                           
                           
                              
                                 irtisanomisen yhteydessä suoritetut etuudet; ja
                              
                           
                        
                              
                                 (e)
                              
                           
                           
                              
                                 osakeperusteiset maksut.
                              
                           
                        
                     
                        Määräysvalta on oikeus määrätä yhteisön talouden ja toiminnan periaatteista hyödyn saamiseksi sen toiminnasta.
                  
                  
                     
                        Yhteinen määräysvalta on taloudellista toimintaa koskevan määräysvallan pitämistä yhteisenä sopimukseen perustuen.
                  
                  
                     
                        Johtoon kuuluvat avainhenkilöt ovat henkilöitä, joilla on yhteisön toiminnan suunnittelua, johtamista ja valvontaa koskevat välittömät tai välilliset valtuudet ja vastuu, mukaan lukien yhteisön hallituksen jäsenet (toimivaan johtoon kuuluvat ja muut).
                  
                  
                     
                        Huomattava vaikutusvalta on oikeus osallistua yhteisön talouden ja toiminnan periaatteita koskevaan päätöksentekoon, mutta se ei ole kyseisiä periaatteita koskevaa määräysvaltaa. Huomattava vaikutusvalta voidaan saada osakeomistuksen, säännöksen tai sopimuksen kautta.
                  
                  
                     
                        Julkinen valta tarkoittaa julkishallintoa, sen eri yksikköjä ja muita vastaavia elimiä, jotka voivat olla paikallisia, valtakunnallisia tai kansainvälisiä.
                  
                  
                     
                        Julkiseen valtaan sidoksissa oleva yhteisö on yhteisö, jossa julkisella vallalla on määräysvalta, yhteinen määräysvalta tai huomattava vaikutusvalta.
                  
               
            
                  10
               
               
                  Kutakin mahdollista lähipiirisuhdetta tarkasteltaessa huomio kohdistetaan suhteen tosiasialliseen sisältöön eikä ainoastaan sen oikeudelliseen muotoon.
               
            
                  11
               
               
                  Tätä standardia sovellettaessa seuraavat eivät ole lähipiiriin kuuluvia osapuolia:
                  
                              (a)
                           
                           
                              kaksi yhteisöä pelkästään sillä perusteella, että niillä on yhteinen hallituksen jäsen tai muu johtoon kuuluva avainhenkilö tai toisen yhteisön johtoon kuuluvalla avainhenkilöllä on huomattava vaikutusvalta toisessa yhteisössä.
                           
                        
                              (b)
                           
                           
                              kaksi yhteisyrityksen osapuolta pelkästään sen vuoksi, että ne käyttävät yhteistä määräysvaltaa yhteisyrityksessä.
                           
                        
                              (c)
                           
                           
                              
                                          (i)
                                       
                                       
                                          rahoittajat,
                                       
                                    
                                          (ii)
                                       
                                       
                                          ammattijärjestöt,
                                       
                                    
                                          (iii)
                                       
                                       
                                          julkisten palvelujen tuottajat, ja
                                       
                                    
                                          (iv)
                                       
                                       
                                          julkisen vallan, jolla ei ole raportoivassa yhteisössä määräysvaltaa, yhteistä määräysvaltaa eikä huomattavaa vaikutusvaltaa, osastot ja yksiköt,
                                       
                                    pelkästään sen tavanomaisen kanssakäymisen nojalla, joka niillä on yhteisön kanssa (vaikka ne saattavatkin vaikuttaa yhteisön toimintavapauteen tai osallistua sen päätöksentekoprosessiin).
                           
                        
                              (d)
                           
                           
                              asiakas, tavarantoimittaja, franchising-kumppani, jakelija tai asiamies, jonka kanssa yhteisöllä on merkittävä määrä liiketoimintaa, pelkästään tästä johtuvan taloudellisen riippuvuuden nojalla.
                           
                        
            
                  12
               
               
                  Lähipiiriin kuuluvan osapuolen määritelmässä osakkuusyritys käsittää kyseisen osakkuusyrityksen tytäryritykset ja yhteisyritys kyseisen yhteisyrityksen tytäryritykset. Sen vuoksi esimerkiksi osakkuusyrityksen tytäryritys ja sijoittajayritys, jolla on osakkuusyrityksessä huomattava vaikutusvalta, kuuluvat toistensa lähipiiriin.
               
            TILINPÄÄTÖKSESSÄ ESITETTÄVÄT TIEDOT
      
         Kaikki yhteisöt
      
      
                  13
               
               
                  Emoyrityksen ja sen tytäryritysten väliset suhteet on esitettävä riippumatta siitä, onko niiden välillä ollut liiketoimia. Yhteisön on ilmoitettava emoyrityksensä nimi sekä koko konsernin emoyrityksen nimi, jos se ei ole sama kuin emoyritys. Jos emoyritys ja koko konsernin emoyritys eivät kumpikaan laadi yleisesti saatavissa olevaa konsernitilinpäätöstä, on ilmoitettava myös sen seuraavan konsernitason emoyrityksen nimi, joka laatii tällaisen konsernitilinpäätöksen.
               
            
                  14
               
               
                  Jotta tilinpäätöksen käyttäjien olisi mahdollista muodostaa käsitys lähipiirisuhteiden vaikutuksista yhteisöön, on asianmukaista esittää lähipiirisuhteet tilinpäätöksessä silloin, kun on olemassa määräysvalta, riippumatta siitä, onko toistensa lähipiiriin kuuluvien osapuolten välillä ollut liiketoimia.
               
            
                  15
               
               
                  Vaatimus emoyrityksen ja sen tytäryritysten välisten lähipiirisuhteiden esittämisestä tulee niiden tilinpäätöksessä esitettäviä tietoja koskevien vaatimusten lisäksi, jotka sisältyvät IAS 27:ään, IAS 28:aan Sijoitukset osakkuusyrityksiin sekä IAS 31:een Osuudet yhteisyrityksissä.
               
            
                  16
               
               
                  Kappaleessa 13 viitataan seuraavan konsernitason emoyritykseen. Tämä on ensimmäinen välittömän emoyrityksen yläpuolella konsernissa oleva emoyritys, joka laatii yleisesti saatavissa olevan konsernitilinpäätöksen.
               
            
                  17
               
               
                  Yhteisön on esitettävä tilinpäätöksessään johtoon kuuluvien avainhenkilöiden saaman kompensaation yhteismäärä sekä kuhunkin seuraavaan ryhmään kuuluva määrä:
                  
                              
                                 (a)
                              
                           
                           
                              
                                 lyhytaikaiset työsuhde-etuudet;
                              
                           
                        
                              
                                 (b)
                              
                           
                           
                              
                                 työsuhteen päättymisen jälkeiset etuudet;
                              
                           
                        
                              
                                 (c)
                              
                           
                           
                              
                                 muut pitkäaikaiset etuudet;
                              
                           
                        
                              
                                 (d)
                              
                           
                           
                              
                                 irtisanomisen yhteydessä suoritetut etuudet; ja
                              
                           
                        
                              
                                 (e)
                              
                           
                           
                              
                                 osakeperusteiset maksut.
                              
                           
                        
            
                  18
               
               
                  Jos yhteisöllä on ollut lähipiiriliiketoimia tilinpäätöksen kattamilla kausilla, sen on esitettävä tilinpäätöksessään tiedot lähipiirisuhteen luonteesta sekä annettava tarvittavat tiedot kyseisistä liiketoimista ja avoimista saldoista, sitoumukset mukaan lukien, jotta käyttäjät saavat käsityksen suhteen mahdollisesta vaikutuksesta tilinpäätökseen. Nämä tiedot on esitettävä kappaleessa 17 vaadittavien tietojen lisäksi. Vähintäänkin on esitettävä:
                  
                              
                                 (a)
                              
                           
                           
                              
                                 liiketoimien rahamäärä;
                              
                           
                        
                              
                                 (b)
                              
                           
                           
                              
                                 avointen saldojen rahamäärät, sitoumukset mukaan lukien, sekä:
                              
                              
                                          
                                             (i)
                                          
                                       
                                       
                                          
                                             niiden ehdot, kuten onko niistä annettu vakuus, sekä niiden maksuksi suoritettavan vastikkeen luonne; ja
                                          
                                       
                                    
                                          
                                             (ii)
                                          
                                       
                                       
                                          
                                             yksityiskohtaiset tiedot annetuista tai saaduista takauksista;
                                          
                                       
                                    
                        
                              
                                 (c)
                              
                           
                           
                              
                                 avoimiin saldoihin liittyvät epävarmoja saamisia koskevat varaukset; ja
                              
                           
                        
                              
                                 (d)
                              
                           
                           
                              
                                 kaudella tehdyt kulukirjaukset menetetyistä tai epävarmoista lähipiirisaamisista.
                              
                           
                        
            
                  19
               
               
                  Kappaleessa 18 vaadittavat tiedot on esitettävä erikseen jokaisesta seuraavasta ryhmästä:
                  
                              
                                 (a)
                              
                           
                           
                              
                                 emoyritys;
                              
                           
                        
                              
                                 (b)
                              
                           
                           
                              
                                 yhteisöt, joilla on yhteisössä yhteinen määräysvalta tai huomattava vaikutusvalta;
                              
                           
                        
                              
                                 (c)
                              
                           
                           
                              
                                 tytäryritykset;
                              
                           
                        
                              
                                 (d)
                              
                           
                           
                              
                                 osakkuusyritykset;
                              
                           
                        
                              
                                 (e)
                              
                           
                           
                              
                                 yhteisyritykset, joissa yhteisö on osapuolena;
                              
                           
                        
                              
                                 (f)
                              
                           
                           
                              
                                 yhteisön tai sen emoyrityksen johtoon kuuluvat avainhenkilöt; ja
                              
                           
                        
                              
                                 (g)
                              
                           
                           
                              
                                 muut lähipiiriin kuuluvat osapuolet.
                              
                           
                        
            
                  20
               
               
                  Kappaleessa 19 vaadittava lähipiirivelkojen ja -saamisten ryhmäkohtainen erittely laajentaa IAS 1:n Tilinpäätöksen esittäminen sisältämiä vaatimuksia joko taseessa tai liitetiedoissa esitettävistä tiedoista. Ryhmiä on laajennettu niin, että lähipiirisaldoja koskeva erittely on kattavampi, ja niitä sovelletaan myös lähipiiriliiketoimiin.
               
            
                  21
               
               
                  Seuraavat ovat esimerkkejä liiketoimista, jotka esitetään, jos ne ovat toteutuneet lähipiiriin kuuluvan osapuolen kanssa:
                  
                              (a)
                           
                           
                              tavaroiden (valmiiden tai keskeneräisten) ostot tai myynnit;
                           
                        
                              (b)
                           
                           
                              kiinteistöjen tai muiden omaisuuserien ostot ja myynnit;
                           
                        
                              (c)
                           
                           
                              palvelujen tuottaminen tai vastaanottaminen;
                           
                        
                              (d)
                           
                           
                              vuokrasopimukset;
                           
                        
                              (e)
                           
                           
                              tutkimus ja kehittäminen;
                           
                        
                              (f)
                           
                           
                              lisenssisopimusten perusteella tapahtuvat siirrot;
                           
                        
                              (g)
                           
                           
                              rahoitusjärjestelyjen perusteella tapahtuvat siirrot (mukaan lukien lainat ja oman pääoman sijoitukset rahana tai apporttina);
                           
                        
                              (h)
                           
                           
                              takauksien tai muiden vakuuksien antaminen;
                           
                        
                              (i)
                           
                           
                              sitoumukset toimia jollakin tavalla, jos tietty tapahtuma toteutuu tai jää toteutumatta tulevaisuudessa, mukaan lukien myöhemmin toimeenpantavat sopimukset (1) (tilinpäätökseen merkityt ja merkitsemättömät); ja
                           
                        
                              (j)
                           
                           
                              velkojen suorittaminen, joka tapahtuu yhteisön puolesta tai jonka yhteisö tekee kyseisen lähipiiriin kuuluvan osapuolen puolesta.
                           
                        
            
                  22
               
               
                  Emo- tai tytäryrityksen osallistuminen etuuspohjaiseen järjestelyyn, jossa riskit jaetaan konserniin kuuluvien yhteisöjen kesken, on toistensa lähipiiriin kuuluvien osapuolten välinen liiketoimi (ks. IAS 19:n kappale 34B).
               
            
                  23
               
               
                  Lähipiiriliiketoimissa toteutuneiden ehtojen ilmoitetaan vastaavan riippumattomien osapuolten välisissä liiketoimissa noudatettavia ehtoja vain, jos tällaiset ehdot pystytään näyttämään toteen.
               
            
                  24
               
               
                  Samankaltaiset erät voidaan esittää yhdistettyinä, paitsi jos erillinen esittäminen on tarpeen käsityksen saamiseksi vaikutuksista, joita lähipiiriliiketoimilla on yhteisön tilinpäätökseen.
               
            
         Julkiseen valtaan sidoksissa olevat yhteisöt
      
      
                  25
               
               
                  Raportoivan yhteisön ei tarvitse esittää kappaleessa 18 tarkoitettuja tietoja esittämisestä siltä osin kuin kyseessä ovat lähipiiriliiketoimet ja avoimet saldot, sitoumukset mukaan lukien, seuraavien tahojen kanssa:
                  
                              
                                 (a)
                              
                           
                           
                              
                                 julkisen vallan taho, jolla on raportoivassa yhteisössä määräysvalta, yhteinen määräysvalta tai huomattava vaikutusvalta; ja
                              
                           
                        
                              
                                 (b)
                              
                           
                           
                              
                                 jokin muu yhteisö, joka on lähipiiriin kuuluva osapuoli sen vuoksi, että samalla julkisen vallan taholla on määräysvalta, yhteinen määräysvalta tai huomattava vaikutusvalta sekä raportoivassa yhteisössä että kyseisessä muussa yhteisössä.
                              
                           
                        
            
                  26
               
               
                  Jos raportoiva yhteisö soveltaa kappaleessa 25 tarkoitettua helpotusta, sen on esitettävä kappaleessa 25 tarkoitetuista liiketoimista ja niihin liittyvistä avoimista saldoista seuraavat tiedot:
                  
                              
                                 (a)
                              
                           
                           
                              
                                 julkisen vallan tahon nimi sekä sillä raportoivan yhteisön kanssa olevan suhteen luonne (ts. määräysvalta, yhteinen määräysvalta tai huomattava vaikutusvalta);
                              
                           
                        
                              
                                 (b)
                              
                           
                           
                              
                                 seuraavat tiedot riittävän yksityiskohtaisesti, jotta yhteisön tilinpäätöksen lukijoiden on mahdollista saada käsitys lähipiiriliiketoimien vaikutuksesta yhteisön tilinpäätökseen:
                              
                              
                                          
                                             (i)
                                          
                                       
                                       
                                          
                                             jokaisen yksittäin tarkasteltuna merkittävän liiketoimen luonne ja rahamäärä; sekä
                                          
                                       
                                    
                                          
                                             (ii)
                                          
                                       
                                       
                                          
                                             muista liiketoimista, jotka ovat merkittäviä yhdessä mutta eivät yksittäin tarkasteltuina, laadullinen tai määrällinen tieto niiden laajuudesta; liiketoimien tyyppeihin kuuluvat kappaleessa 21 luetellut.
                                          
                                       
                                    
                        
            
                  27
               
               
                  Kun raportoiva yhteisö käyttää harkintaa sen ratkaisemiseksi, kuinka yksityiskohtaisella tasolla kappaleessa 26(b) vaaditut tiedot esitetään, sen on otettava huomioon lähipiirisuhteen läheisyys ja muut tekijät, jotka ovat relevantteja määritettäessä liiketoimen merkittävyyden tasoa, kuten onko liiketoimi:
                  
                              (a)
                           
                           
                              suuruudeltaan merkittävä;
                           
                        
                              (b)
                           
                           
                              toteutettu markkinoilla noudatettavista ehdoista poikkeavin ehdoin;
                           
                        
                              (c)
                           
                           
                              päivittäiseen liiketoimintaan kuulumaton, kuten liiketoimintojen osto ja myynti;
                           
                        
                              (d)
                           
                           
                              ilmoitettu sääntely- tai valvontaviranomaisille;
                           
                        
                              (e)
                           
                           
                              raportoitu ylemmälle johdolle;
                           
                        
                              (f)
                           
                           
                              osakkeenomistajien hyväksymistä edellyttävä.
                           
                        
            VOIMAANTULO JA SIIRTYMÄSÄÄNNÖT
      
                  28
               
               
                  Yhteisön on sovellettava tätä standardia takautuvasti 1.1.2011 tai sen jälkeen alkavilla tilikausilla. Joko koko standardin tai kappaleissa 25–27 tarkoitetun julkiseen valtaan sidoksissa olevia yhteisöjä koskevan osittaisen helpotuksen aikaisempi soveltaminen on sallittua. Jos yhteisö soveltaa joko koko standardia tai kyseistä osittaista helpotusta ennen 1.1.2011 alkavaa tilikautta, tästä on annettava tieto.
               
            IAS 24:N (2003) KUMOAMINEN
      
                  29
               
               
                  Tämä standardi korvaa IAS 24:n Lähipiiriä koskevat tiedot tilinpäätöksessä (uudistettu 2003).
               
            
         (1)  Myöhemmin toimeenpantavat sopimukset määritellään IAS 37:ssä Varaukset, ehdolliset velat ja ehdolliset varat sopimuksiksi, joiden mukaisia velvoitteita kumpikaan osapuoli ei ole toteuttanut lainkaan tai joiden mukaiset velvoitteet kumpikin osapuoli on täyttänyt vain osaksi ja samassa laajuudessa.
      
         Liite
         
            Muutos IFRS 8:aan Toimintasegmentit
            
         
         
                     A1
                  
                  
                     Muutetaan kappaletta 34 seuraavasti (uusi teksti on alleviivattu ja poistettu teksti yliviivattu) ja lisätään kappale 36B.
                     
                                 34
                              
                              
                                 Yhteisön on esitettävä tiedot siitä, missä määrin sen toiminta riippuu tärkeimmistä asiakkaista. Jos tuotot liiketoimista yhden yksittäisen ulkoisen asiakkaan kanssa ovat vähintään 10 prosenttia yhteisön tuotoista, yhteisön on annettava tieto tästä sekä esitettävä tiedot kultakin tällaiselta asiakkaalta saatujen tuottojen kokonaismäärästä ja yksilöitävä segmentti, jossa tai segmentit, joissa nämä tuotot on raportoitu. Yhteisön ei tarvitse yksilöidä tällaista tärkeää asiakasta eikä ilmoittaa, kuinka suuret tuotot kussakin segmentissä raportoidaan kyseiseltä asiakkaalta. Tässä IFRS-standardissa yhtenä yksittäisenä asiakkaana on pidettävä sellaista yhteisöjen ryhmää, jonka raportoiva yhteisö tietää oleva saman määräysvallan alainen. ,  pidetäänkö yhtenä yksittäisenä asiakkaana julkisen vallan tahoa (, , ja yhteisöjä, joiden raportoivassa yhteisössä tiedetään olevan kyseisen julkisen vallan tahon määräysvallassa. .
                              
                           
                                 36B
                              
                              
                                 IAS 24 Lähipiiriä koskevat tiedot tilinpäätöksessä (uudistettu 2009) aiheutti kappaleeseen 34 muutoksen, joka koskee 1.1.2011 ja sen jälkeen alkavia tilikausia. Jos yhteisö soveltaa ISA 24:ää (uudistettu 2009) aikaisemmalla kaudella, sen on sovellettava kappaleen 34 muutosta tällä aikaisemmalla kaudella.